CELEX: 32006R0410
Language: da
Date: 2006-03-09 00:00:00
Title: Kommissionens forordning (EF) nr. 410/2006 af  9. marts 2006  om ændring af forordning (EF) nr. 1291/2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter

10.3.2006   
            
            
               DA
            
            
               Den Europæiske Unions Tidende
            
            
               L 71/7
            
         
      KOMMISSIONENS FORORDNING (EF) Nr. 410/2006
   af 9. marts 2006
   om ændring af forordning (EF) nr. 1291/2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 26, stk. 3, og
   ud fra følgende betragtninger:
   
               (1)
            
            
               Ifølge artikel 1, stk. 1, i Kommissionens forordning (EF) nr. 174/1999 af 26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter (2) skal der forelægges en eksportlicens ved udførsel fra Fællesskabet af produkter, for hvilke der ansøges om eksportrestitution.
            
         
               (2)
            
            
               I artikel 1, stk. 1, andet afsnit, i forordning (EF) nr. 174/1999 er det endvidere fastsat, at der også skal fremlægges en eksportlicens for de produkter, der er fastsat i kategori II i bilag I til nævnte forordning, når der ikke er ansøgt om restitution, undtagen i tilfælde omhandlet i artikel 5, stk. 1, første og fjerde led, i Kommissionens forordning (EF) nr. 1291/2000 (3).
            
         
               (3)
            
            
               I artikel 5 i forordning (EF) nr. 1291/2000 er det fastsat, at der ikke kræves og ikke kan fremlægges licens for eksport med eksportrestitution, som bl.a. vedrører mængder, der er mindre end eller lig med mængderne i bilag III til nævnte forordning.
            
         
               (4)
            
            
               Når eksport uden restitution af skummetmælkspulver, som omhandlet i kategori II i bilag I til forordning (EF) nr. 174/1999, vedrører sådanne små mængder, bør eksportørerne fritages fra pligten til at fremlægge en eksportlicens.
            
         
               (5)
            
            
               Bilag III til forordning (EF) nr. 1291/2000 bør ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter —
            
         UDSTEDT FØLGENDE FORORDNING:
   Artikel 1
   I bilag III til forordning (EF) nr. 1291/2000 tilføjes følgende sidst i produktsektor D:
   
      
                   
               
               
                  
                     Eksportlicens uden restitution (artikel 1, stk. 1, andet afsnit, i forordning (EF) nr. 174/1999)
               
               
                   
               
            
                   
               
               
                  »0402 10
               
               
                   
               
               
                  150 kg«
               
            
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. marts 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 160 af 26.6.1999, s. 48. Senest ændret ved forordning (EF) nr. 1913/2005 (EUT L 307 af 25.11.2005, s. 2).
   
      (2)  EFT L 20 af 27.1.1999, s. 8. Senest ændret ved forordning (EF) nr. 2107/2005 (EUT L 337 af 22.12.2005, s. 20).
   
      (3)  EFT L 152 af 24.6.2000, s. 1. Senest ændret ved forordning (EF) nr. 1856/2005 (EUT L 297 af 15.11.2005, s. 7).